**Štátny strojný úrad v Nitre (1910) 1919 – 1949**

**Opis na úrovni archívneho fondu**

|  |  |  |  |
| --- | --- | --- | --- |
| **kód** | **názov kódu v AJ** | **obsah** | **Názov kódu v SJ** |
| 3.1.1. | Reference kode | SK\_1550\_7313 | Referenčný kód |
| 3.1.2. | Title | Štátny strojný úrad v Nitre | Názov jednotky opisu |
| 3.1.3. | Date(s) | (1910) 1919 – 1949 | Časový rozsah |
| 3.1.4. | Level of desription | archívny fond | Úroveň opisu |
| 3.1.5. | Extent and medium of the unit o description (quantity, bulk, or size) | 3,0 bm (2 úradné knihy, 3 pomocné knihy, 23 archívnych škatúľ) | Rozsah a nosič jednotky opisu (množstvo, rozsah alebo veľkosť) |
| 3.2.1. | Name of creator(s) | Československý komisariát pre strojníctvo v Nitre, Okresný komisariát parných kotlov v Nitre, Strojné oddelenie Župného úradu v Nitre, Strojné oddelenie Okresného úradu v Nitre, Štátny strojný úrad v Nitre | Názov pôvodcu |
| 3.2.2. | Administrative history | Po vzniku Československej republiky nové štátne orgány prevzali agendu uhorského strojno-živnostenského dozoru (bývalé uhorské kráľovské priemyselné inšpektoráty a v roku 1894 zriadené tzv. kotolné komisariáty). V roku 1919 prevzal Československý okresný komisariát parných kotlov v Nitre agendu zaniknutého Uhorského kráľovského živnostenského inšpektorátu v Nitre. Nariadením ministra s plnou mocou pre správu Slovenska č. 22 z 26. mája 1921 sa komisariáty podľa agendy rozdelili na strojné a elektrotechnické. V roku 1922 bol dozor nad kotlami podriadený technickým odborom župných úradov až do 1. júla 1928, keď sa vytvorili samostatné strojné oddelenia v rámci okresných úradov nového krajinského zriadenia. Podobná organizácia úradu pokračovala aj v rokoch 1940 – 1945.  Nariadením Zboru povereníkov č. 128/1945 z 22. októbra 1945 o výstavbe miest a obcí na Slovensku bol zriadený Štátny strojný úrad v Nitre, ktorý podliehal Povereníctvu techniky v Bratislave. Od 1. februára 1949 sa organicky včlenil do technického referátu pri Krajskom národnom výbore v Nitre.  Územná pôsobnosť predchodcov Štátneho strojného úradu v Nitre sa niekoľkokrát menila. V rokoch 1919 – 1938 sa jeho kompetencia vzťahovala na územie okresov Hurbanovo, Komárno, Nitra, Nové Zámky, Prievidza, Šaľa, Štúrovo, Topoľčany a Vráble. Po Viedenskej arbitráži a pričlenení niektorých južných okresov k Maďarsku sa pôsobnosť úradu zmenšila na okresy Hlohovec, Nitra, Prievidza, Topoľčany a Zlaté Moravce. Ďalšia zmena územnej kompetencie nastala po roku 1945, keď sa pôsobnosť úradu opäť rozšírila na okresy Hlohovec, Hurbanovo, Komárno, Levice, Nitra, Nové Zámky, Prievidza, Šaľa, Štúrovo, Topoľčany, Vráble, Zlaté Moravce a Želiezovce.  Vecná pôsobnosť úradu pozostávala z revízie zariadení – kotlov, ale aj acetylénových prístrojov a elektrotechnického zariadenia. Riadil záležitosti spojené so zriaďovaním a kontrolou strojného zariadenia a parných kotlov. Vykonával strojnícke a kuričské skúšky, viedol evidenciu parných strojov, strojníkov, kuričov a tiež vodičov motorových vozidiel a vydával aj živnostenské oprávnenia v týchto odvetviach. | Dejiny správy pôvodcu |
| 3.2.3. | Archival history | Písomnosti archívneho fondu nevykazujú známky tvorby a ukladania  spisov podľa určitého predpísaného registratúrneho systému (plánu). | Dejiny archívneho fondu |
| 3.2.4. | Immediate source of acquisition or transfer | Archívny fond prevzal bývalý Krajský archív v Nitre 20. júna 1952 ako súčasť písomností zaniknutej Nitrianskej župy II. a Nitrianskej župy III. Fond bol z týchto archívnych fondov vyčlenený v roku 1968 a zaevidovaný pod číslom 13/2. | Spôsoby získavania archívnych prírastkov |
| 3.3.1. | Scope and contents | Archívny fond Štátneho strojného úradu v Nitre tvoria písomnosti pôvodcu a jeho predchodcov z rokov 1919 – 1949 s presahom do roku 1910. Z diplomatického hľadiska fond tvoria 2 úradné knihy z rokov 1910 – 1949, ďalej 3 pomocné knihy z rokov 1940 – 1947 a 23 archívnych škatúľ spisového materiálu z rokov 1919 – 1949. Fyzický stav dokumentov je dobrý. Z obsahového hľadiska archívny fond tvoria písomnosti týkajúce sa činnosti úradu a jeho predchodcov, strojného zariadenia v obvode pôsobnosti, evidencia parných kotlov a tlakových skúšok, výmery živnostenského oprávnenia v tejto oblasti, prehľady o strojníckych a kuričských skúškach. | Obsah a rozsah archívneho fondu |
| 3.3.2. | Appraisal, destruction and scheduling information | Informácie o vnútornom vyraďovaní pri spracúvaní archívneho fondu nie sú známe. | Vyraďovanie a hodnotenie |
| 3.3.3. | Accruals | Možné prírastky možno očakávať po reinventarizácii dodatkov k archívnym fondom Nitrianska župa II. a Nitrianska župa III. | Možné prírastky |
| 3.3.4. | System of arrangement | Pri spracúvaní a inventarizovaní archívneho fondu sa použilo rozčlenenie písomností na úradné knihy, pomocné knihy, spisy, plány. Skupina spisov sa ďalej člení chronologicko-numericky.    Štruktúra fondu je nasledovná:  A. Úradné knihy  B. Pomocné knihy  C. Spisy  D. Plány  Inventárnu jednotku tvorí v prípade kníh jedna kniha a v prípade spisov písomnosti jedného ročníka, zoradené chronologicky a očíslované poradovými číslami v rámci jednotlivých ročníkov. Poslednú skupinu plány tvorí jedna inventárna jednotka. | Spôsob usporiadania |
| 3.4.1. | Conditions governing acces | Prístupný v zmysle zákona č. 395/2002 Z. z. o archívoch a registratúrach v znení neskorších predpisov a zákona č. 18/2018 Z. z. o ochrane osobných údajov. | Podmienky prístupu |
| 3.4.2. | Conditions governing reproduction | Archívne dokumenty možno reprodukovať so súhlasom archívu podľa podmienok uvedených v jeho bádateľskom poriadku a v súlade s internými predpismi MV SR. | Podmienky vyhotovovania reprodukcií |
| 3.4.3. | Language /scripts of material | slovenský, maďarský, český | Jazyk/písmo archívnych dokumentov |
| 3.4.4. | Physical characteristics and technical requirements | nepoškodený | Fyzický stav a technické požiadavky |
| 3.4.5. | Finding aids | Štátny oblastný archív v Nitre, Štefan Morávek: Štátny strojný úrad v Nitre (1910) 1919 – 1949. Inventár, Nitra, 1968, 12 s., evidenčné číslo 971. | Vyhľadávacie pomôcky |
| 3.5.1. | Existence and location of originals | Ministerstvo vnútra SR, Štátny archív v Nitre, Ivanka pri Nitre, Novozámocká 273, 951 12 | Existencia a umiestnenie originálov |
| 3.5.2. | Existence and location of copies | Nie sú známe. | Existencia a umiestnenie kópií |
| 3.5.3. | Related units of description | Nitrianska župa II.  Nitrianska župa III. | Súvisiace jednotky opisu |
| 3.5.4. | Publikation note | Nie sú známe. | Informácie o publikovaní |
| 3.6.1. | Note | Bez poznámok. | Poznámka |
| 3.7.1. | Archivist´s note | Mgr. Ladislav Holečka | Informácia o spracovateľovi a spracovaní |
| 3.7.2. | Rules or conventions | Opis bol vyhotovený podľa ISAD(G): General International Standard Archival Description, Second Edition | Pravidlá alebo zásady |
| 3.7.3. | Date(s) of descriptions | 21.06.2019 | Dátum vyhotovenia opisu |